Sheila Coronel

Si Sheila S. Coronel sarong namundag sa Pilipinas na imbestigador na parasurat nin bareta asin propesor man igde. Saro siya sa mga nag tugdok kan Philippine Center for Investigative Journalism (PCIJ). Kan 2006, siya tig apod na inot na direktor kan programa nin Stabile Center for Investigative Journalism sa Columbia University 's Graduate School of Journalism . Kan 2014, siya ninombrahan bilang Academic Dean kan eskwelahan,  sarong posisyon na saiyang kinaputan sagkod sa katapusan kan taon 2020.

 Biograpiya 
Si Coronel, an pinakamatua sa anom na aki, namundag ki Antonio Coronel, sarong abogado sa depensa kriminal, asin Dorotea Soto, sarong paratukdo nin Ingles asin negosyante. Nagtapos siya sa College of the Holy Spirit Manila asin sa Unibersidad kan Filipinas na may degree sa political science. Nagin siyang aktibista sa kolehiyo asin dikitan ma aresto sa sarong military roundup kan 1982.  Nakakua siya nin Master's degree sa political sociology hali sa London School of Economics .

Si Coronel nagpoon kan saiyang karera sa pagsurat nin bareta sa panahon kan pagsirom kan diktadura ni Ferdinand Marcos. Pakatapos kan People Power Revolution na nagpahali ki Marcos, nagtrabaho siya bilang sarong pampolitika na taga bareta para sa The Manila Times asin The Manila Chronicle, asin kan 1989, nagin pinakaenot na ehekutibong direktor kan Philippine Center for Investigative Journalism, saro sa pinakaenot na nonprofit investigative centers na nabuo sa bilog na kinaban. Sa serye nin mga artikulo kan 2001, an organisasyon nagbuyagyag kan korapsyon kan Presidente kaidto na si Joseph Estrada ; an serye nagpukaw nin mga pagdangog sa impeachment sa Senado kan Pilipinas asin sarong popular na pag bangon na nagpahale sa presidente. 

Kan 2006, naglaog siya sa Columbia University Graduate School of Journalism sa Siyudad nin Nueva York . Kan 2014 nagtukaw siya bilang academic dean kan eskwelahan sa pagsurat nin bareta.  Poon kan 2024 siya an Toni Stabile Professor of Professional Practice in Investigative Journalism asin an direktor kan Toni Stabile Center for Investigative Journalism. 

Si Coronel an pinuno kan board kan Media Development Investment Fund, na namumuhunan sa independienteng media sa mga nasyon na may kasaysayan nin pan-aapi sa media.  Siya man nagtutukaw sa mga lupon kan Komite sa Pagprotehir sa mga Peryodista, an Columbia Journalism Review, asin ProPublica . Dagdag pa, siya sarong miyembro asin dating pamayo kan hunta kan International Consortium of Investigative Journalists .

An saiyang pinakahuring obra iyo an manungod sa populistang Presidente kan Pilipinas na si Rodrigo Duterte asin mga pang-aabuso kan pulis sa giyera sa droga. Nagsurat siya manungod sa koneksyon kan korapsyon kan pulis asin mga pag-abuso sa mga karapatan kan tawo sa librong, A Duterte Reader. Sa sarong artikulo kan 2019 para sa The Atlantic, siya asin an duwang Stabile Center fellows nagtantiya na an mga kaswalti sa giyera sa droga ni Duterte tolong beses na mas dakul kumpara sa pig-aangkin kan pulis.  Bilang parte kan serye manungod sa mga populistang autokrata na ipinublikar kan Foreign Affairs, tig sunudan niya an pag-itaas ni Duterte hali sa alkalde kan Davao City na may darang badil pasiring sa presidente.  Nagsurat man siya manungod sa mga populistang banta sa demokrasya asin kalayaan sa pag bareta. 

 Mga ginanahan asin onra 
Sa amay na parte kan taon 1999, naresibe ni Coronel an McLuhan Prize hali sa Canadian Embassy sa Manila para sa saiyang trabaho bilang sarong imbestigador na parasurat nin bareta.  Kan 2001, siya inapod na Philippines' Best Print Journalist.  Pagkatapos na manggana nin apat na beses sa Best Investigative Journalism Award sa laog nin 12 taon, kan 2001 siya kabali sa Hall of Fame list kan Jaime V. Ongpin Awards for Investigative Journalism.  Kan 2003, naresibe ni Coronel an Magsaysay Award for Journalism, Literature and Creative Communication Arts.  Kan 2011, nakaresibe siya nin saro sa pinakahalangkaw na onra kan Columbia, an Presidential Teaching Award. 

 Mga Publikasyon 
Si Coronel iyo an awtor o editor kan nagkapirang libro manungod sa imbestigasyon na peryodismo asin pulitika asin lipunan kan Pilipinas, kabali an The Rulemakers: How the Wealthy and Well-Born Dominate Congress; Pork and Other Perks: Corruption and Governance in the Philippines; and Coups, Cults & Cannibals.

 Personal na buhay 
Si Coronel an kapadis ni Gina Chua, sarong peryodista asin trans na babayi . An saiyang tugang na babayi man iyo si Miriam Coronel-Ferrer, sarong Pilipinong taga-negosyar nin kapayapaan. 

 Mga Reperensya 

 Mga iba pang link 

 Podcast Interview  with the San Francisco Chronicle.

Kategorya:University of the Philippines Diliman alumni
Kategorya:Ramon Magsaysay Award winners
Kategorya:Filipino writers
Kategorya:Filipino women writers
Kategorya:Columbia University Graduate School of Journalism faculty
Kategorya:Columbia University faculty
Kategorya:Alumni of the London School of Economics
Kategorya:Living people
Kategorya:Year of birth missing (living people)